山居新種花藥與道土同遊賦詩
作者：錢起
朝代：唐

paragraphs: 自樂魚鳥性，寧求農牧資。
淺深愛巖壑，疏鑿盡幽奇。
雨花相助好，鶯鳴春草時。
種蘭入山翠，引葛上花枝。
風露拆紅紫，緣溪復映池。
新泉香杜若，片石引江蘺。
宛謂武陵洞，潛鷹造化移。
杖策攜煙客，滿袖掇芳蕤。
蝴蝶舞留我，仙雞閑傍籬。
但令黃精熟，不慮韶光遲。
笑指雲蘿逕，樵人那得知。